Egmont overtar blogg.no og magasinene Side 2, Side 3 og Nettavisen Livsstil.

– Dette er fornuftig og en åpenbar vinn-vinn-situasjon for både lesere, ansatte og eiere. For leserne betyr endringene mer ressurser og et bedre produkt. Nettavisen skal ha samme profil som før, men både avisdelen og magasindelen vil bli vesentlig styrket ved å bli nærmere tilknyttet eierne og deres miljøer, sier Stavrum.

Gunnar Stavrum fortsetter som redaktør for Nettavisen. Foto: Håkon Mosvold Larsen / NTB scanpix

Han fortsetter som sjefredaktør for Nettavisen og næringslivsavisen NA24.

Nettavisens redaksjon blir nå en del av et konsern som har mer enn 700 redaksjonelle medarbeidere spredd over hele landet.

– Vi skal ta vare på og videreutvikle Nettavisens egenart. Nettavisen er en sterk riksavis med nyheter fra hele Norge til hele Norge. Lesere og annonsører kan glede seg over at vi gjennom satsingen på Nettavisen når enda flere med et unikt og attraktivt innhold, sier konsernsjef i Amedia, Are Stokstad.

Nettavisen gikk med overskudd i 2016 og fikk et resultat etter skatt på 16,3 millioner kroner. Året før gikk avisen i minus med 3,3 millioner og i bunnåret 2009 var tallet minus 40 millioner kroner.